31/12/2014 | Administración LocalMunicipal
Rianxo
Secretaría
Elevación a definitiva da modificación de varias Ordenanzas fiscais

De conformidade co artigo 49 da Lei 7/85, por non presentarse reclamación ningunha durante o periodo de exposición ao público, elevase a definitivo o acordo inicial adoptado polo Pleno do Concello en sesión celebrada o día 10/11/2014, respecto da: - MODIFICACIÓN DA ORDENANZA FISCAL REGULADORA DO IMPOSTO DE CONSTRUCIÓNS, INSTALACIÓNS E OBRAS. - MODIFICACIÓN DA ORDENANZA FISCAL DO REGULADORA DO IMPOSTO SOBRE BENS INMOBLES. - MODIFICACIÓN DA ORDENANZA FISCAL REGULADORA SOBRE O INCREMENTO DO VALOR DOS TERREOS DE NATUREZA URBANA Publícase o texto completo das modificacións que entrará en vigor unha vez publicada no BOP, conforme o establecido no artigo 17 do RD.2/2004 que aproba o texto refundido da lei reguladora das facendas locais.- 1. Constitúe o feito impoñible do Imposto a realización, dentro do termo municipal, de calquera construción, instalación ou obra para as que se esixa a obtención da licenza de obras ou urbanística correspondente, obtivérase ou non esta licenza, ou para as que se esixa presentación de comunicación previa, se presente ou non, sempre que a expedición da licenza ou a actividade municipal de verificación posterior corresponda ao Concello de Rianxo.2. As construcións, instalacións ou obras a que se refire o apartado anterior poderán consistir en: A) Obras de construción de edificacións e instalacións de calquera tipo de nova planta. B) Obras de demolición. C) Obras de modificación ou reforma en edificios, tanto as que modifiquen a súa disposición interior como as que modifiquen o seu aspecto exterior ou as que incidan en calquera clase de instalacións. D) Aliñacións e rasantes. E) Obras de fontanería e de rede de sumidoiros. F) Movementos de terra tales como desmontes, explanacións, escavacións, terrapléns, obras de peche de solares ou terreos, vallas e estadas. G) Calquera outras construcións, instalacións ou obras que requiran licenza de obra ou urbanística ou comunicación previa.3. Quedan tamén incluídas no feito impoñible do imposto as construcións, instalacións e obras que se realicen en cumprimento dunha orde de execución municipal.4. Non se entenderán incluídas no feito impoñible do imposto as construcións, instalacións e obras autorizadas en proxectos de urbanización.1. Son suxeitos pasivos deste Imposto, a título de contribuíntes, as persoas físicas, xurídicas e as entidades a que se refire o artigo 35.4 da Lei 58/2003 Xeral Tributaria, do 17 de decembro, que sexan donos da construción, instalación ou obra, sexan ou non propietarios do inmoble sobre o que se realiza aquela 2. No suposto de que a construción, instalación ou obra non sexa realizada polo suxeito pasivo contribuínte terá a condición de suxeito pasivo substituto do contribuínte quen solicite a correspondente licenza ou presente as comunicacións previas ou os que realice as construcións, instalacións ou obras. O substituto poderá esixir do contribuínte o importe da cota tributaria satisfeita. Responderán solidaria e subsidiariamente da débeda tributaria as persoas ou entidades ás que se refiren os artigos 42 e 43 da Lei Xeral Tributaria deste tributo, de acordo co previsto nestes. Están exentos do pago do Imposto a realización de calquera construción, instalación ou obra das que sexan propietarios o Estado, as Comunidades Autónomas ou as Entidades Locais que, estando suxeitos ó imposto, vaian a destinarse directamente a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por Organismos Autónomos, tanto se se trata de obras de nova inversión como da súa conservación. A base impoñible deste imposto está constituída polo custo real e efectivo da construción, instalación ou obra, e entendese por tal, a estes efectos, o custo de execución material de aquelas. Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material, sempre que a existencia e contía destes conceptos resulten dos respectivos contratos, orzamentos ou documentos acreditativos dos mesmos.1. O tipo de gravame será o 2,5 por 100.2. A cota do imposto será o resultado de aplicar á base impoñible o tipo de gravame.7. 1. Construcións, instalacións e obras declaradas polo pleno de especial interese ou utilidade municipal: 1. As construcións, instalacións e obras enumeradas no apartado 3 deste artigo que sexan declaradas de especial interese ou utilidade municipal por concorrir circunstancias sociais, culturais, histórico-artísticas ou de fomento do emprego gozarán dunha bonificación na cota do imposto.2. A declaración de interese ou utilidade municipal corresponderá ao pleno da Corporación, previa solicitude do suxeito pasivo, co voto favorable da maioría simple dos seus membros.3. A bonificación da cuota será: a) Dun 50% a favor das obras de rehabilitación de vivendas tradicionais ou de singular valor arquitectónico ubicadas en solo clasificado como rústico declaradas de especial interese ou utilidade municipal ou as ubicadas en núcleo rural declaradas de especial interese ou titularidade municipal, sempre e cando o inmoble se destine a vivenda habitual durante un período mínimo de 5 anos dende o remate das obras A efectos do disfrute desta bonificación, precisarase: - solicitude do suxeito pasivo do imposto presentada polo rexistro xeral do Concello no momento de solicitar a licenza urbanística, en modelo normalizado que incluirá declaración responsable de que o inmoble se va a destinar a vivenda habitual durante un mínimo de 5 anos dende o remate da obra, achegando o proxecto técnico visado, se fora preciso - resolución de concesión da licenza de obras ou urbanística - informe do Departamento de Urbanismo no que se conclúa si o obxecto da obra que consta no expediente pode calificarse de rehabilitación, así como si se trata dunha vivenda ubicada en solo rural ou de núcleo rural, segundo a LOPMR de Galicia e a normativa urbanística municipal en vigor. Unha vez emitido o dito informe favorable, a solicitude de declaración do especial interese ou utilidade municipal da obra, elevarase ao Pleno. Posteriormente, o órgano competente ditará resolución expresa relativa á concesión ou denegación da bonificación. O suxeito pasivo quedará obrigado a comunicar ao departamento de Urbanismo do Concello o remate da obra, achegando certificado final de obra, se fora obrigatorio, ou presuposto de execución definitivo, no prazo máximo de 15 días. O incumprimento sobrevido dalgún dos requisitos esixidos para o disfrute da bonificación, determinará a perda da mesma, e a práctica da correspondente liquidación pola diferenza, sen perxuizo do disposto no artigo 11. b) De ata un 95 % para construcións, instalacións ou obras executadas no Parque Empresarial de Rianxo declaradas de especial interese ou utilidade municipal por concorrir circunstancias sociais e de fomento do emprego. A porcentaxe de bonificación será a seguinte: A declaración de utilidade ou interese municipal corresponderá ao Pleno, e precisará de: • previa solicitude do suxeito pasivo, mediante instancia en modelo normalizado, no intre de presentar a solicitude para a obtención da licenza de obras ou urbanística • resolución de concesión da licencia de obras ou urbanística • Memoria xustificativa do interese ou utilidade municipal, na que constará a creación de novos postos de traballo, confeccionada polo suxeito pasivo A bonificación, caso de cumprirse os requisitos mencionados, será concedida polo órgano competente, previa declaración da especial utilidade ou interese municipal, condicionada ao cumprimento dos seguintes requisitos durante a lo menos 3 anos, contados a partir da notificación da resolución de concesión da licencia de actividade: • non ter causado baixa na actividade • mantemento do nivel de emprego previsto na Memoria, xustificándose este aspecto cos TC1 e TC2 mensuais • formalización de aval bancario que cubra a cuota bonificada do ICIO, en garantía do pago da bonificación, en caso de incumprimento sobrevido dos requisitos para o seu disfrute As obras de reforma de edificacións xa existentes que se realicen co fin de favorecer as condicións de acceso e habilitabilidade dos discapacitados con mais dun 33% de minusvalía, disfrutarán dunha bonificación do 75% da cuota íntegra do imposto, de acordo coas seguintes regras: - Tomará en consideración o presuposto total da obra para o cálculo da cuota, sempre que a obra esté destinada exclusivamente á adaptación do edificio para favorecer as condicións de acceso e habilitabilidade dos discapacitados. - No caso de que as obras estén destinadas á reforma da edificación, comprendendo no presuposto mais partidas, unicamente se computarán para o cálculo da cuota con dereito a bonificación as partidas correspondentes referidas á mellora do acceso e habilitabilidade dos discapacitados. As bonificacións establecidas neste artigo terán carácter rogado, debendo solicitarse xunto coa a presentación da comunicación previa, ou no seu caso, da solicitude da licenza de obra. En todo caso, a solicitude acompañarase á solicitude: - o presuposto total da obra desglosado na parte que corresponda a obras que favorezan devanditas condicións. - a acreditación de que na vivenda reside habitualmente a lo menos unha persoa cun grado de minusvalía de mais do 33% - certificado acreditativo da minusvalía de mais do 33% No expediente administrativo deberá incorporarse un informe de urbanismo referido á mellora da accesibilidade e/ou habitabilidade do inmoble para o discapacitado, no que se incluirá a proposta de liquidación do ICIO. O imposto devengarase no momento de iniciarse a construción, instalación ou obra, aínda cando non contase coa correspondente licenza.1. Unha vez concedida a licenza, ou, no caso de comunicación previa, trala verificación municipal da adecuación da documentación achegada polo suxeito pasivo, practicarase unha liquidación provisional a conta, determinándose a base impoñible: a) en función do orzamento visado polo Colexio Oficial correspondente cando fose preceptivo proxecto b) en calquera outro suposto, en función dos módulos sinalados no anexo I (obras menores) e no anexo II (obras maiores), que terán en todo caso a consideración de importes mínimos 2. Cando aínda que non se tivese solicitado, concedido ou denegado licenza, ou cando, no caso da comunicación previa, non se tivese verificado a adecuación da documentación presentada polo suxeito pasivo, o suxeito pasivo iniciase a construción, instalación ou obra, practicarase unha liquidación provisional a conta, determinándose a base impoñible con arreglo ao estipulado no apartado primeiro anterior.3. No caso de que o proxecto de construción, instalación ou obra se modifique, ou de que o orzamento de execución material incrementase o seu importe, os suxeitos pasivos deberán presentar o novo orzamento de execución material ante a administración para que proceda a practicar a correspondente liquidación complementaria.4. A liquidación será de carácter provisional, ata que se efectúe a comprobación administrativa prevista no artigo 10, ou de que transcorran os prazos de prescrición do dereito da administración a efectuar dita comprobación. Unha vez rematada a construción, instalación ou obra, e tendo en conta o custo real e efectivo, o Concello, mediante a correspondente comprobación administrativa, modificará a base impoñible, practicando a liquidación definitiva e esixindo ou reintegrando ao suxeito pasivo a cantidade que proceda. En todo o relativo á cualificación das infraccións tributarias e á determinación das sancións que lles correspondan en cada caso, aplicarase o réxime regulado na Lei xeral tributaria e nas disposicións que a desenvolven.” Esta ordenanza entrará en vigor a partir do día seguinte a súa publicación definitiva no Boletín Oficial da Provincia.>> 1. En virtude do artigo 73.1 do Texto Refundido da Lei Reguladora das Facendas Locais aplicaranse unha bonificación do 65% na cota íntegra do imposto, sempre que así se solicite polos interesados antes do inicio das obras, para os inmobles que constitúan o obxeto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta e non figuren entre os bens do seu inmovilizado. O prazo de aplicación desta bonificación comprenderá dende o período impositivo seguinte a aquel en que se inicien as obras ata o posterior á terminación das mesmas, sempre e cando durante ese período se realicen obras de urbanización ou construción efectiva, e sen que, en ningún caso poida exceder de tres períodos impositivos. Para aproveitar a citada bonificación, os interesados deberán de cumprir os seguintes requisitos: a) Acreditación da data de inicio das obras de urbanización ou construción de que se trate, que se fará mediante certificación do Técnico-Director competente delas, visado polo Colexio Profesional. b) Acreditación de que a empresa se adica á actividade de urbanización, construción e promoción inmobiliaria mediante a presentación dos Estatutos da Sociedade. c) Acreditación de que o inmoble obxecto da bonificación non forma parte do inmobilizado mediante a presentación de certificación do Administrador da Sociedade, ou fotocopia do último balance presentado ante a A. E. A. T., a efectos do Imposto sobre Sociedades. d) A solicitude da bonificación pódese formular dende o momento no que se pode acreditar o inicio das obras.2. En virtude do artigo 73.2 do Texto Refundido da Lei Reguladora das Facendas Locais aplicarase unha bonificación do 50% na cota íntegra do imposto, durante os tres períodos impositivos seguintes ó outorgamento da cualificación definitiva, para as vivendas de protección oficial e as que resulten equiparables a éstas conforme a normativa da Comunidade Autónoma de Galicia.3. Os suxeitos pasivos que ostente a condición de titulares de familia numerosa gozarán dunha bonificación do 50% na cota íntegra do inmoble de uso residencial que constitúa a súa residencia habitual, e na que estañan empadroados os membros da unidade familiar, sempre que se cumpran ademais os seguintes requisitos: a) Que o valor catastral do ben inmoble obxecto de bonificación, dos que sexan suxeitos pasivos o titular da familia numerosa ou algún dos membros desta, non exceda de 125.000 euros. b) Que os ingresos brutos da unidade familiar, tendo en conta o número de membros desta, non exceda dos seguintes límites Considéranse fillos da unidade familiar a efectos desta bonificación os seguintes: - os menores de idade, salvo que viven independentemente dos pais, coa autorización destes - os fillos maiores de idade incapacitados xudicialmente ou suxeitos á patria potestade prorrogada ou rehabilitada Os suxeitos pasivos que, cumprindo cos requisitos establecidos no apartado anterior, pretendan gozar da bonificación, deberán presentar a correspondente solicitude, antes do 31 de marzo do ano correspondente ó período impositivo no que pretendan que produza efectos. Xuntamente co escrito deberá achegarse a seguinte documentación: - Copia compulsada do título de familia numerosa expedido polo órgano competente. - Certificado de empadroamento do titular da familia numerosa, referida a situación existente a 31 de decembro do ano inmediato anterior, no que conste os membros da unidade familiar que conviven no inmoble para o que se solicita a bonificación. - Copia compulsada das derradeiras declaracións do imposto sobre a renda das persoas físicas presentadas polo titular da familia numerosa e, no seu caso, por cada un dos membros da unidade familiar que obteña rendas suxeitas o referido importo. No caso de non estar obrigados a presentar declaración da renda, aportarán certificado de retención ou calquera outro documento que serva para a determinación dos ingresos brutos. A bonificación concedida só producirá efectos a partir o período impositivo no que se insta a súa concesión, debendo solicitar a súa prórroga nos seguintes períodos impositivos, aportando de novo a documentación que acredite que se seguen a cumprir os requisitos para o seu goce.4. Establécese unha bonificación do 5% da cota íntegra do imposto sobre bens inmobles de natureza urbana e rústica (exclúense os bens inmobles de características especiais) para todos aqueles contribuíntes que tivesen domiciliado o pago do recibo nunha entidade bancaria. O pago do recibo bonificado farase efectivo dentro da primeira semana do período voluntario de ingreso, dacordo co calendario fiscal aprobado para cada exercicio. Si o recibo bonificado non fose atendido ao seu vencemento, a bonificación devengará inaplicable, podendo abonarse sen recargo o recibo dentro do período voluntario de ingreso. Unha vez transcorrido o período voluntario de ingreso, sen que este se prodúcese, iniciárase o período executivo. Os suxeitos pasivos que desexen disfrutar desta bonificación deberán solicitar a domiciliación no impreso normalizado, cunha antelación de a menos dous meses respecto do inicio do período voluntario de ingreso, entendéndose concedida dende a súa presentación, salvo que se solicite extemporaneamente, en cuxo caso a bonificación xurdirá efectos no exercicio inmediatamente posterior. Admitiranse domiciliacións de recibos en contas cuxo titular non coincida co contribuínte, sempre e cando o titular da mesma asine o modelo normalizado da solicitude de domiciliación, e achegue fotocopia do DNI. A domiciliación terá vixencia indefinida, agás: - orde expresa de anulación da domiciliación, comunicada a recadación, a través de modelo normalizado de baixa de domiciliacións. - cambio de titularidade do inmoble. - rechazo ou devolución da entidade financeira. Respecto aos restantes aspectos substantivos das domiciliacións de recibos de tributos de vencemento periódico estarase ao disposto no artigo 21 da ordenanza Xeral Reguladora da aplicación de tributos e ingresos de dereito público do Concello de Rianxo.5.1. Os bens inmobles de natureza urbana e rústica ubicados nas áreas ou zonas do Concello que, conforme ao establecido na Lei de Ordenación Urbanística e Protección do Medio Rural de Galicia (LOUPMR, en adiante) e na normativa urbanística municipal vixente, correspondan a asentamentos de poboación singularizados pola súa vinculación ou preeminencia de actividades primarias de carácter agrícola, gandeira ou forestal, e que dispoñan dun insuficiente nivel de servizos básicos de titularidade municipal gozarán dunha bonificación de ata o 10% sempre que as súas características económicas aconsellen unha especial protección.5.2. A porcentaxe de bonificación será: a) Carencia do servizo municipal de abastecemento de auga potable e do servizo de saneamento: 10%. b) Carencia do servizo municipal de abastecemento de auga potable ou do servizo de saneamento: 5%. Para a aplicación desta bonificación considéranse áreas singularizadas pola súa vinculación con actividades primarias de carácter agrícola, gandeira ou forestal, as comprendidas dentro do ámbito das Ordenanzas 5 e 6 das vixentes Normas Subsidiarias de Planeamento Municipal do Concello de Rianxo, así coma os bens inmobles incorporados ao Padrón de IBI rústica que con anterioridade á entrada en vigor da nova ponencia de valores se incorporaban como “diseminados” no Padrón de IBI urbana A carencia dos servizos de abastecemento de auga potable e/ou do servizo de saneamento será informada pola entidade xestora que avaliará se o inmoble respecto do cal se pretende a bonificación é beneficiario dos servizos referidos. No caso de que constate que o inmoble carece da conexión á rede municipal de abastecemento de auga potable, a entidade xestora do servizo si mesmo está establecido, entendéndose a efectos desta bonificación por establecido cando na vía pública á que teña fachada o inmoble exista rede de abastecemento de auga ou cando a esta houbese unha distancia inferior a 100 m. No caso de que o inmoble careara de conexión á rede municipal de sumidoiros, a entidade xestora verificará, asemade, o disposto no artigo 7.7 do Decreto 141/2012, de 21 de xuño, polo que se aproba o Regulamento marco do Servizo Público de saneamento e depuración de Augas Residuais de Galicia.5.3. A bonificación será de carácter rogado, polo que a súa concesión precisará da solicitude previa do interesado e acto administrativo de recoñecemento expreso. A vixencia da bonificación será anual, debendo solicitarse en cada exercicio no que se pretenda a súa aplicación.5.4. A solicitude de concesión desta bonificación presentarase polo rexistro xeral do Concello, mediante modelo oficial aprobado ao efecto asinado polo obrigado tributario, dentro do primeiro mes natural do exercicio en que se pretenda que xurda efectos, achegando a referencia catastral do inmoble.5.5. Con carácter previo á resolución da solicitude, incorporaranse ao expediente: a) un informe do Servizo de Licenzas/urbanismo do Concello, referido á cumprimentación dos requisitos obxectivos da bonificación, concretamente á pertenza ou non do inmoble a algún dos supostos do apartado primeiro do artigo 5. b) un informe do xestor do servizo municipal de abastecemento de auga potable e do servizo municipal de saneamento, sobre a carencia de ditos servizos no inmoble de referencia, de acordo co criterio establecido no apartado 1 do presente artigo. O Departamento de Recadación, recepcionado o informe anterior, vista toda a documentación obrante no expediente, e considerándoas prescricións da Ordenanza Xeral de Recadación do Concello de Rianxo no referente ás bonificación, emitirá informe proposta que elevará ao órgano competente para que dite resolución correspondente.6. As bonificación ás que fan referencia os apartados 1, 2, 3, 4 e 5 deste artigo terán carácter rogado, e será necesaria a acreditación do suxeito pasivo de estar incurso nalgún dos supostos establecidos para o disfrute de cada unha delas, presentando a documentación demostrativa dos mesmos. No caso de concorrer simultaneamente mais dun suposto dos referidos parágrafos anteriores, aplicarase a bonificación que resulte mais vantaxosa para o suxeito pasivo, agás as bonificacións reguladas nos apartados 4 e 5 deste artigo que sí serán compatibles entre sí. 7. Respecto aos restantes aspectos das bonificacións non previstos neste artigo, estarase ao disposto na ordenanza Xeral Reguladora da aplicación de tributos e ingresos de dereito público do Concello de Rianxo. O Concello agrupará nun único documento de cobro tódalas cotas deste imposto dun mesmo suxeito pasivo, cando se trate de bens rústicos sitos no termo municipal de Rianxo. Co fin de facilitar o cumprimento das obrigas tributarias, as cotas do IBI poderán fraccionarse nos termos previstos no artigo 16.2 da Ordenanza Xeral de Recadación de Tributos e Ingresos de Dereito Público do Concello de Rianxo. Terán a bonificación do 75% na cota, as transmisións de terreos, e a transmisión ou constitución de dereitos reais de goce limitativos de dominio, realizadas a título lucrativo a causa de morte a favor dos descendentes e adoptados, os cónxuxes e os ascendentes e adoptantes. Rianxo, 23 de decembro de 2014 O Alcalde Adolfo F. Muíños Sánchez